Iscanu

Iscanu est una bidda de sa Provìntzia de Aristanis in su Montiferru, s'agatat a 385 metros subra su mare e jughet 1.600 bividores.

Naschet a sos pes de su Montiferru, ind una de sas zonas prus sanas de s'isula a 380 mt. subra su livellu 'e su mare, da in ue ch'est attesu solu pagos chilometros. Creschidu in su cratere de un'antigu vulcanu mortu, ponet fundamentos subra roccas basalticas e trachiticas. Su territorriu sou est ispartu tra montes, montrigos e baddes pittorescas in mesu 'e cales current bundantes rios.
Sa 'idda est situada ind unu puntu istrategicu in prenu territoriu e monte. Su monte pius bartu est "Sa Pattada" (980 mt), da in ue si gosant vistas isconfinadas a solu 30 minutos de escursione.
S'ispiaggia prus affacca est a solu 15 minutos de macchina.

Fazile de raggiunghere da tantos zassos, est ebbia 18 Kms attesu da s'incrociu de Macumere de sa 131. Macumere de sa 131.

Pro chie preferit sa friscura 'e sos buscos b'hat una meravigliosa pineta a sos aforas de idda, o, a solu 4 Kms attesu, sos benales de Sant Antiogu addattu pro rebottas in sa friscura cun funtanas de  abba frisca in dogni chizzone.

Pro sos appassionados de istoria, su territoriu de Iscanu tenet differentes sittos archeologicos. Su prus importante de tottus est su situ Nuraghe Nuracale , una costruzione nuragica quadrilobada cund una turre centrale, dae pagu tempus rivalutada pro s'importanzia sua e oggettu de iscavos archeologicos internatzionales. B'hat finzas necropolis prenuragicas cramadas Domus de Janas (domos de sas fadas) o Furrighesos, numerosas "tumbas de zigantes" ispartas in tottu su territoriu e unu numeru tra sos prus bartos de Sardigna de Nuraghes (unos 50) sa maggiore parte pero' quasi cumpretamente dirruttos.

 Sa Gastronomia 

Iscanu est ricca de mandigos da sos sabores antigos. Su piattu tipicu est sa timballa de arrosu, una fromma de arrosu reprena de petta e ortalizias.

Sa coltivazione de s'olia e sa 'ide dat un'ozzu saboridu e unu 'inu de calidade superiore.
Su pane e sos druches (amaretos, tiricas, pabassinos, pane 'e saba), benint ancora fattos cun metodos artigianales.

Tra tottu sos casos, su chi prus tenet meritu est su "casizzolu 'e su montiferru", da sa fromma caratteristica a pira, derivadu da su latte de 'acca e su "pilotu", s'autenticu casu de arbeghes sardas.

Categoria:Montiferru

Category:Comunes de sa provìntzia de Aristanis